  Майя Бывальцева 19-тӥ пӧсьтолэзе Дэри ёросын кык сюресъёслэсь «Кышкыттэм но ӟечлыко автомобиль сюресъёс» йӧскалык ӵектосъя тупатъям люкетъёссэ кутон ортчиз. Со сярысь ӵектослэн улосвыл офисэзлэн пресс-службаез ивортэ. Сюресчиос Пойма урамлэсь чугун сюресэз выжон дорысен люкетсэ (0,9 иськем) но Чемошур пыр Первомайской каргуртэ сюресэз (1,9 иськем) Ужъёсты быдэстӥсь «Ижевское» предприятиысь, Дэри ёрос администрациысь, элькунысь Транспортъя но сюрес возёсъя министерствоысь ыстэм муртъёс, мер огазеяськонъёслэн ёзчиоссы нырысь ик (Ижкар - Аэропорт) - Чемошур - Первомайской – Вожой сюрслэн люкетаз мынӥзы. Отын сюресчиос вуж асфальтэз утялтӥзы, ву кошкон гумыос пуктӥзы, кык сӥен выль шобрет вӧлдӥзы, сюрес дуръёсты юнматӥзы. Ӧрилэн ёзчиосызлы быдэстэм ужъёс оглом кельшизы, но мер огазеяськонъёслэн ёзчиоссы куд-ог люкетъёсын сюреслэн дурыз ӝужытгес шуыса синйылтӥзы. Ми сюреслэсь дурыз умойтэм лэсьтэмын шуыса адӟимы. Ву медаз сылы шуыса. сое улланес карыны кулэ. Подрядчик янгышсэс кык нуналсын тупатыны оскытӥз Борис Ломаев, «Автомобильная Удмуртия» огазеяськонлэн кивалтӥсез Ужъёсты кутон ужкагазэз алонъёсты палэнтэм бере гинэ кинюртозы Пусъём, Первомайской каргурт доры сюрес «Кышкыттэм но ӟечлыко автомобиль сюресъёс» йӧскалык ӵектосъя быдэстоно ужъёс пӧлы шедьымтэ вал. Но сое отчы пыртыны луиз мер огазеяськонъёс но Дэри ёрослэн администрацизы тыршемен. Сюрес туж урод вал. Трос гопъёс, тэшкамъёс, кышъетъёс вал. Калыклэсь ӝожтӥськонъёс толэзьлы быдэ, арнялы быдэ, ялан вуылӥзы. Озьы ик ГИБДД-лэсь алонъёс вал, соосты ми сюресэз возён улсын быдэстыны тыршылӥмы. Кытӥ быгатӥм, шекъёсты утялтылӥм. Но мынон-ветлонэз кышкыттэм радъян понна коньдон ӧз тырмылы Александр Кузнецов, Дэри ёрос администрациысь лэсьтӥськонъя ёзэтлэн кивалтӥсезВуоно арын та сюреслэсь эшшо 1,8 иськем люкетсэ тупатъяны малпало. Собере ӧри Пойма ульчае мынӥз. Кылем арын «Кышкыттэм но ӟечлыко сюресъёс» валтӥсь ӵектосъя со сюреслэсь Ижкарысь люкетсэ тупатъязы. Дэри ёросысь уката сӧриськем люкетэз йӧтылытэк кылиз. Нош отӥ туж трос машинаос ветло – Ижкарын улӥсьёс но, кыдёке кошкисьёс но. Югдурез тупатон вылысь сое таяз арлы ужанрадлыке пыртӥзы. «Кышкыттэм но ӟечлыко автомобиль сюресъёс» йӧскалык ӵектос улсын луолэсь но кӧльылэсь мускытэз возись но ӵошкытатӥсь сӥос вӧлдӥзы, канаваос гудӥзы, ву кошкон гумыос пуктӥзы, выль асфальт вӧлдӥзы. Тодэ вайытом, 2019-тӥ арын «Кышкыттэм но ӟечлыко автомобиль сюресъёс» йӧскалык ӵектосэ Удмуртиын 6 муниципал кылдытэтъёс пырисько. Оглом 40,4 иськем мында 56 сюрес люкетъёсты тупатъялозы.  Тегъёс: Авто Удмуртия сюресъёс Дэри тупатъянужъёс  